NÉHÁNY KÉTSZIKŰ NÖVÉNY 149 



a magban volt és ennek következtében a sziklevelek a talajban 

 maradnak. A plumnla növekedése már a csírázás kezdő stádi- 

 umán kezdődik és ilyen módon a szíkfeletti szár rövid idő alatt 

 annyira megnyúlik, hogy a talajból is előtör. Az utóbbi jelenség 

 úgylátszik korrelációs folyamat, amely a szikalatti szár elmaradt 

 növekedését kompenzálja. A szikfeletti szár csúcsát a szíklevelek 

 nyele emeli ki a sziklevelek lemezei közül oly módon, hogy a 

 sziklevélnyél alapja gyors növekedésnek indul. A növekedés 

 bazifugális irányban halad tovább és mire az embrió nagyságá- 

 hoz mérten jelentékeny hosszúságra tesz szert, a szíkfeletti szár 

 csúcsa kiszabadul és felfelé nyúlva a felszínre jut. Ebbe a típusba 

 tartozik a Vicia faha, Pisum sativiim, Lens esculenta, Castanea 

 satíva és az Aesculus hippocastaniwi. 



A sziklevelek hónaljában némelykor már a csírázás korai 

 szakán rügyek láthatók, amelyek normális körülmények közt ki 

 sem hajtanak, legfeljebb akkor, ha a szíkfeletti szárat eltávo- 

 lítjuk, vagy a csúcsát megsemmisítjük (Van Tieghem 7. 210.). 

 A hónalji hajtások gyorsan megerősödnek és a szíkfeletti szárat 

 képesek pótolni. 



A hónalji rügyek különösen fejlettek a második típusban 

 felsorolt példákon és a hajtássá való növekedésük is nagyon gyors. 

 Az első típusban a hónalji rügyek csírázáskfjr nagyon fejletlenek, 

 úgy, hogy nem is láthatók, sőt még későbben is csak a szík- 

 feletti szár eltávolítása után jó hosszú idő multán növekednek 

 meg annyira, hogy szabad szemmel észrevehetők. 



Különös hajlandóságot mutat a hónalji hajtások fejleszté- 

 sére a csírázó borsó, amely az első hónalji hajtások eltávolítása 

 után újabbakat is fejleszt. A borsónak ez a sajátsága a követ- 

 kező módon vizsgálható tisztán : 



A fürészporban csíráztatott borsószemeket, mikor a radikula 

 körülbelül 2 — 3 cm hosszúságú, organtinnal lekötött üvegedénybe 

 rakjuk oly módon, hogy a radikula az edényben lévő vízbe 

 merüljön. Egy-két nap multán, mikorra a szíkfeletti szár eléggé 

 fejlett, éles ollóval vagy éles késsel a szíkfeletti szárat eltávo- 

 lítjuk. Erre aztán az első hónalji rügy gyors növekedésnek indul 

 és 2 — 3 nap alatt 4 — 5 mm hosszú hajtássá lesz, amelynek a 

 tövében a kifelé eső oldalon ott látható már az új rügy. A pótló 

 rügy szintén növekedésre indítható, ha az előtte álló hajtást 

 eltávolítjuk és ha ily módon tovább ismételjük az eljárást, min- 

 den új hajtás tövében újabb pótló rügy jelenik meg. A pótló 

 rügyek jelentkezése eleintén mindig a külső oldalon látható, de 

 később már tetszés szerinti oldalak felől is. Végeredményben 

 egyszerre 2 — 3 oldalról is keletkeznek pótló rügyek, aminek 

 következtében az új hajtásoknak egész sorozata fejleszthető egy- 

 másután és csonkjaik a levélnyél tövében kiemelkedő daganaton 

 foglalnak helyet (IV. tábla, 28—29. kép). 



A Vicia fába és a Lens esculenta hasonlóan viselkedik, 

 mint a borsó, csak ezeken a folyamat jóval lassúbb. 



13* 



